
Text rozhodnutia
Súd: Krajský súd Trnava Spisová značka: 26Co/335/2015 Identifikačné číslo súdneho spisu: 2115201232 Dátum vydania rozhodnutia: 31. 07. 2015 Meno a priezvisko sudcu, VSÚ: Mgr. Jozef Mačej ECLI: ECLI:SK:KSTT:2015:2115201232.1 Uznesenie Krajský súd v Trnave v právnej veci žalobkyne: AB 1 B. V., registračné číslo: 560 07 043, so sídlom Amsterdam, Strawinskylaan 933, 1077XX, Holandské kráľovstvo, zastúpenej splnomocnenkyňou: Advokátska kancelária GOLIAŠOVÁ GABRIELA s.r.o., IČO: 47 234 679, Piaristická 707/25, 911 01 Trenčín, proti žalovanej: I. I., nar. XX. I. XXXX, bytom D. X. X, W., o zaplatenie sumy 780,16 eur s príslušenstvom, o späťvzatí žaloby žalobkyňou po vyhlásení rozsudku Okresného súdu Trnava zo 14. mája 2015 č. k. 11C/38/2015-51, takto r o z h o d o l : Odvolací súd p r i p ú š ť a späťvzatie žaloby, rozsudok súdu prvého stupňa r u š í a konanie z a s t a v u j e . Žiaden z účastníkov nemá právo na náhradu trov konania. o d ô v o d n e n i e : Rozsudkom súd prvého stupňa I. žalovanej uložil povinnosť zaplatiť žalobkyni sumu 440,40 eur spolu s úrokom z omeškania vo výške 5,05% ročne zo sumy 440,40 eur od 17. októbra 2014 do zaplatenia, do 30 dní od právoplatnosti rozsudku, II. vo zvyšku sa návrh zamietol a III. žalovanej uložil povinnosť zaplatiť žalobkyni náhradu trov právneho zastúpenia v sume 17,13 eur a náhradu iných trov konania v sume 5,58 eur, do 15 dní od právoplatnosti rozsudku k rukám splnomocnenkyne žalobkyne. V lehote na podanie odvolania, t.j. pred nadobudnutím právoplatnosti predmetného rozsudku vzala žalobkyňa podaním bez uvedenia dátumu jeho vyhotovenia, podaným na pošte dňa 13. mája 2015 a doručeného súdu prvého stupňa 15. mája 2015, svoju žalobu v celom rozsahu späť bez uvedenia dôvodu. Krajský súd v Trnave ako súdu odvolací (§ 10 ods. 1 O.s.p. - Z.č. 99/1963 Zb. Občiansky súdny poriadok v znení zmien a noviel) postupom bez nariadenia odvolacieho pojednávania (§ 214 ods. 2 O.s.p.) vzhľadom na právny úkon žalobkyne - späťvzatie žaloby na začatie konania dospel k záveru, že je dôvodné pripustiť späťvzatie žaloby, rozsudok súdu prvého stupňa zrušiť a konanie zastaviť (§ 208 O.s.p.). Podľa § 208 O.s.p. ak je návrh na začatie konanie vzatý späť, keď už rozhodol súd prvého stupňa, ale jeho rozhodnutie nie je dosiaľ právoplatné, odvolací súd rozhodne o pripustení späťvzatia. Súd späťvzatie nepripustí, ak s tým druhý účastník nesúhlasí. Ak späťvzatie pripustí, odvolací súd zruší rozhodnutie súdu prvého stupňa a konanie zastaví. Žalobu možno vziať späť až do nadobudnutia právoplatnosti rozhodnutia súdu prvého stupňa. Aby späťvzatie žaloby po vynesení rozhodnutia prvostupňovým súdom bolo účinné, je potrebné, aby odvolací súd späťvzatie pripustil. Späťvzatie žaloby odvolací súd nepripustí, ak druhý účastník s tým nesúhlasí. Žalovaná vyjadrila písomný súhlas so späťvzatím žaloby podaním doručeným odvolaciemu súdu dňa 16. júla 2015. Vzhľadom na vyššie uvedené odvolací súd podľa § 208 O.s.p. späťvzatie žaloby pripustil, rozsudok súdu prvého stupňa zrušil a konanie o zaplatenie 780,16 eur a príslušenstva zastavil. O práve na náhradu trov konania odvolací súd rozhodol podľa § 224 ods. 1 O.s.p. v spojení s ustanovením § 146 ods. 1, písm. c) O.s.p. a žiadnemu z účastníkov nepriznal právo na náhradu trov, nakoľko žalovanej v súvislosti s týmto konaním žiadne trovy nevznikli a konanie bolo zastavené. K prijatiu tohto uznesenia došlo pomerom hlasov 3 : 0, čiže jednomyseľne (čl. I § 3 ods. 9 posledná veta zákona č. 757/2004 Z. z. v znení neskorších zmien a doplnení). Poučenie: Proti tomuto uzneseniu nie je možné podať odvolanie.

